Maurice André
Store norske leksikon,Kunst og estetikk,Musikk,Klassisk musikk,Internasjonale klassiske instrumentalister
Maurice André var en fransk trompetist. Han studerte ved Paris-konservatoriet fra 1951, der han ble professor fra 1967.
Han vant konkurransene i Genève i 1955 og i München i 1963, og regnes som en av de ypperste utøvere på sitt instrument etter andre verdenskrig, med et allsidig repertoar, ikke minst innenfor barokken der han ikke bare spilte eksisterende trompetstykker, men transkriberte også verker for andre instrumenter. En av trompetene han spilte på, en pikkolotrompet i Bb/A, var spesiallaget for ham og hadde fire ventiler.Flere komponister som André Jolivet, Henri Tomasi, Jean Langlais og Boris Blacher har skrevet verker for ham. André medvirket også i jazz-grupper. Han drev utstrakt konsertvirksomhet og var med på over 300 plateinnspillinger. Les mer i Store norske leksikon trompet Musikk i Frankrike